Zabbuli ya Dawudi.24 Ensi ne byonna ebigiriko bya Yakuwa,+Ettaka n’abo abalibeerako.2 Kubanga ye yagisimba ku nnyanja,+Era ye yaginyweza ku migga.3 Ani ayinza okwambuka ku lusozi lwa Yakuwa,+Era ani ayinza okuyimirira mu kifo kye ekitukuvu?4 Oyo ataliiko musango era alina omutima omulongoofu,+Oyo atalayiridde bulamu bwange* kirayiro kya bulimba,Wadde okulayira mu bukuusa.+5 Ajja kufuna emikisa okuva eri Yakuwa+N’obutuukirivu* okuva eri Katonda ow’obulokozi bwe.+6 Guno gwe mulembe gw’abo abamunoonya,Ogw’abo abaagala obalage ekisa, Ai Katonda wa Yakobo. (Seera)7 Mmwe enzigi, muyimuse emitwe gyammwe;+Mmwe emiryango egy’edda, mweggule,*Kabaka ow’ekitiibwa ayingire!+8 Kabaka ono ow’ekitiibwa y’ani?Ye Yakuwa ow’amaanyi era ow’obuyinza,+Ye Yakuwa ow’amaanyi mu lutalo.+9 Mmwe enzigi,+ muyimuse emitwe gyammwe;Mmwe emiryango egy’edda, mweggule,Kabaka ow’ekitiibwa ayingire!10 Kabaka ono ow’ekitiibwa y’ani?Yakuwa ow’eggye, ye Kabaka ow’ekitiibwa.+ (Seera)
lug_Latn